
МЕТОДИКА  И МОДЕЛИ ЗА ПОДОБРЯВАНЕ  НА ГРАЖДАНСКОТО УЧАСТИЕ В ПРОЦЕСИТЕ НА

формулиране, изпълнение и мониторинг на политики и законодателство на местно ниво”
Обосновка

Утвърждаването на гражданското участие в управлението и изграждането на работещи партньорства между гражданите, бизнеса и управляващите институции е двустранен процес, който изисква активността и споделената готовност на „двете“ страни. Затова експерти от администрацията ще бъдат включени в консултативния процес за разработване на методиката.  Методиката и моделите за действие към нея ще бъдат разписани в ясен и структуриран документ в помощ на практическата работа. Със задачата да предостави на гражданите както познания и обоснована аргументация на ползите от гражданското участие, така и практически инструмент за действие, методиката ще включва:
Обосновка
 - Концепция: цели, определение, принципи и ценности, съдържание и различни форми на гражданско участие. В Методиката се извеждат ползите и практическите инструменти за всички заинтересовани страни – от отделния гражданин до вземащите решения и изпълнителите в различните институции – ползите от активната гражданска позиция, свободното изразяване на мнения и прякото участие на гражданите в различните нива на управлението. 
Ще бъдат разписани роли и възможен принос на различните заинтересовани страни за развиване и утвърждаване на практиките на гражданско участие – с конкретни препоръки как да се въздейства за активизиране на тяхното участие. - Предложените модели ще представят различни форми на гражданско участие, приложими на територията на област Ловеч, и съобразени с разнообразието на ситуации, задачи и възможности за пряко участие на гражданите. Те ще бъдат подкрепени с конкретни подходи, инструменти и начини на действие, които да се ползват от гражданските структури, за да планират инициативи в различни ситуации за утвърждаване на гражданите и бизнеса като партньор в управлението на областта.  

Принципи и ползи от гражданското участие

Участието на гражданите в процесите на вземане на решения, наричано още „демокрация на участието“, често е критикувано, като противоречащо на представителната демокрация (на практика чрез изборите хората избират представители,които да вземат решения вместо тях). Това не е така, защото „демокрацията на участието“ допълва представителната демокрация, а не я изключва или замества.

Много конституции изрично подчертават, че хората участват в управлението на страната и пряко, освен чрез избрани представители. Оттук може да се направи извода, че политическите избори не са единственият начин, по който хората могат да влияят върху решенията, които се вземат.

Според Съвета на Европа „участието на гражданите е в самото сърце на идеята за   демокрация“. Европейският съюз счита, че „демокрацията се основава на това, хората да могат да вземат участие в обществения дебат“. Когато се говори за участието на гражданите в ЕС, се говори за понятия като „открито управление“ и„по-добро законотворчество“. 
Един от основополагащите принципи на ЕС – партньорството, се основава на консултиране и участие.
 По този начин се подобрява и качеството на вземаните решения, защото институциите получават информация за различните възможни ефекти, които дадено решение може да има, до която те иначе не биха имали достъп. Не на последно място, един от важните ефекти на участието на гражданите е върху прилагането на взетите решение. Целта на различните политики и закони е те да бъдат прилагани, след като бъдат приети.
Когато всички заинтересовани страни участват реално в изработването на правилата, които трябва да се спазват, впоследствие тези правила не само ще бъдат прилагани по-лесно, но и хората ще ги спазват с по-голяма готовност.

Начини на включване на НПО в процесите – форми и механизми, класификация на ОИСР. Организацията за икономическо сътрудничество и развитие (ОИСР) Чрез използването на различните форми на гражданско участие, правителствата постигат добро управление, защото стават по-прозрачни, по-отчетни, получават по-голяма легитимност, подобряват качеството и ефективността на приетите решения. Тези принципи са в основата на интереса към по-широкото участие на гражданите при вземането на решения. 
Принципи:
А. Прозрачност – участието на гражданите води до по-голяма прозрачност, защото гражданите разбират по-добре как работи тяхното правителство.

Б. Отчетност – процесите на вземане на решение са обект на директен обществен контрол.

В. Легитимност – всяко решение взето от по-широк кръг хора води до по-голям степен на легитимност.

Г. Качество – несъмнено обществено участие води до проучване на мнението на най-различен кръг хора, което дава възможност да се вземат предвид повече възможности и да се получи информация, която иначе не би била достъпна за хората вземащи решение.

Д. Ефективност – участието на по-широк кръг хора води и до по-добро прилагане и спазване на законите.

Според ОИСР правителствата си взаимодействат с гражданите по 3 основни

начина:

Предоставяне на информация;

Консултация;

Активно участие.

Предоставянето на информация означава, че гражданите на първо място знаят какви политики или закони се подготвят или обсъждат, за да могат да се включат със своето мнение.
 Предоставянето на информация включва, както „пасивното“ право на такава (правото да получиш обществена информация, когато я поискаш по реда на законите за достъп до обществена информация), така и активното предоставяне на информация посредством Интернет, различни медии и др.
Пасивно информиране - процес, при който заинтересованите страни и гражданите са информирани от властта за плановете и отчетите от дейността й, за предстоящите и взетите решения, за бюджета и разходването на средствата.

Активно информиране -  насърчаване на гражданското участие. Гражданите са уведомявани как и при какви условия да участват в управлението и да изразяват своето мнение. 

ФОРМИ НА ИНФОРМИРАНЕ:
 информационни срещи с граждани, 
граждански панели, 
информационни бюлетини, 
интернет страници,
материали в медиите 
В Правилниците за организацията и дейността на отделните общинските съвети е регламентиран достъпът на граждани и граждански организации до заседанията на комисиите на общинските съвети; 
Съгласно чл. 28 от Закона за местното самоуправление и местната администрация е предвидена правна възможност гражданите да присъстват на заседанията на комисии, а също и да се изказват, да отправят питания, становища и предложения; 
Съгласно Правилниците за организацията и дейността на Общинските съвети, гражданите могат да отправят питания, предложения или сигнали чрез избраните от тях Общински съветници;
Публикуването на дневния ред на общинските съвети и комисиите обаче невинаги е обвързано с конкретен срок, което ограничава възможността на гражданите и представителите на юридическите лица да участват в тях, както и да упражнят навреме правото си да изпращат писмени становища и предложения 
Консултацията е една стъпка по-напред по отношение на участието на гражданите – тя означава, че правителството се интересува от мнението на хората (или на част от тях) и иска да разбере каква е тяхната позиция по конкретен въпрос.

В процеса на консултация може да се прибягва до създаване на работни групи, организиране на обществени дебати, писмени консултативни процеси и др. При

консултацията е много важно процесът да е наистина открит и гражданите да са убедени, че от тяхното участие ще има полза. Процеси, които се провеждат формално т.е. не се вземат под внимание направените предложения (или дори не е ясно дали ще се вземат под внимание) могат на практика да доведат до обратен ефект – по-малко участие на хората. Затова изключително важна част от процеса всъщност обратната връзка, която може да не е индивидуална (т.е. до всеки изпратил становище), а обобщена и в електронен вид в Интернет, но е важно да има такава. Обратната връзка представлява обобщение на получените мнения и обяснение кои мнения са взети под внимание и защо останалите не са възприети.

Активното участие е по-скоро рядкост в страните членки на ОИСР и при тази форма на взаимодействие се възприема, че правителството и гражданското общество са равнопоставени и всеки от тях може да инициира предложения за политики или проекти. Докато при консултациите правителството е това, което поставя въпросите и дава срокове за отговорите, както и избира начините на консултация,

теоретично в този случай всичко е въпрос на диалог между двете страни. Един пример за активно участие е например референдума, иницииран от гражданите.

ІІ. Консултативният процес на международно ниво – Аархуската конвенция,

Препоръки на Съвета на Европа, механизмите в ЕС

На международно ниво един от първите документи, който поставя изискването за широко обществено участие в процеса на вземането на решения е Конвенцията за достъп до информация, обществено участие в процеса на вземане на решения и достъп до правосъдие по проблемите на околната среда (Аархуска конвенция).

Тя е приета през 1998 г. Според конвенцията всяка страна гарантира правата на достъп до информация, участие в процеса на вземане на решения и достъп до правосъдие по проблемите на околната среда. Всяка страна трябва да положи усилия, за да стане възможно все повече информация да бъде качвана в електронни бази данни, които да са достъпни за широката общественост. Аархуската конвенция чл.1 и чл.5.
Конвенцията задължава страните, които я приемат да гарантират участие на граждани-

те в процеса на изработване на планове, програми и политики,  свързани с околната среда. Освен това държавите трябва да гарантират публичност и обществено участие при приемане на нормативни актове, включително и чрез започване на консултации на достатъчно ранен етап, като гарантират че:

Сроковете за изразяване на мнения ще бъдат достатъчни за ефективно участие; Проектодокументите ще бъдат публични;

На обществеността ще бъде дадена възможност да прави коментари и предложения; Резултатите от консултациите ще бъдат взети под внимание, доколкото това възможно.

През 2001 г. Съветът на Европа приема препоръка на Съвета на Министрите към своите членки за участие на гражданите в местния обществен живот. В нея се подчертава, че „нивото на доверие, което хората имат в избраните от тях институции е намаляло и държавните институции трябва да включат отново и да отговарят на обществеността“. Сред основните принципи на една политика на участието, според Съвета на Европа са:

Гражданите трябва да получават ясна и разбираема информация и да имат глас при вземането на важни решения.

Съветът на Европа признава ролята на сдруженията и гражданските организации като ключови партньори в развиването на култура на участието.

Част от предложените от Съвета на Европа мерки включват достъп до информация, информиране на засегнатите страни, създаване на административни офиси, които да помагат контактите с обществеността и др.

Бялата книга за европейско управление поставя основните принципи на доброто управление – откритост, участие, отчетност, ефективност и последователност. Бялата книга поставя въпроса и за структуриран канал за обратна връзка, критики и протести. В нея се отбелязва и принципът, че с „по-голямо включване идва и по-голяма отговорност“, който означава, че тези, които искат прозрачност, трябва също да са прозрачни.
На базата на тези два документа, както и въз основа на 7-и протокол към

Договора от Амстердам, през 2002 г. Европейската комисия изработва

 „Общи принципи и минимални стандарти за консултация със заинтересовани страни“
Целта е в консултативните процеси да се включат повече заинтересовани страни посредством по-прозрачен процес. Друга цел е да се уеднаквят стандартите за консултация в различните отдели на ЕК. Документът е подложен на публична дискусия, в резултат на която е променен и публикуван в окончателен вид.

„Общите принципи“ са документ, който не е правно задължителен т.е. неспазването на стандартите не води до недействителност на съответния акт. Причина затова е да не се забави още повече и без това дългия процес на приемане на актове от ЕК, както и да се даде известна гъвкавост на институциите. 

Общите принципи при консултации са заложени още в Бялата книга:

Участие – провеждане на възможно най-широки консултации по основните теми.

Откритост и отчетност – консултативният процес трябва да е прозрачен и да е ясно какво се консултира, кой и защо участва и т.н. От друга страна консултираните трябва ясно да заявят чии интереси представляват.

Ефективност – консултативният процес трябва да започне в най-ранните фази на подготовка на дадено предложение, за да се увеличи максимално ефекта от консултациите.
Последователност – трябва да бъдат създадени механизми за обратна връзка по подадените мнения, както и за оценка на проведените консултации.

Минималните стандарти разработени от Комисията включват:

А. Ясно съдържание на консултативния процес

Според този стандарт трябва да се представи резюме на обхвата и целите на

консултацията, както и да се зададат конкретните въпроси, на които се чака отговор.
25 Според който „Комисията трябва да провежда обширни консултации преди да предлага законодателство”.

Б. Определяне н целевите групи

Ясно да се определят целевите групи и да се потърсят начини да се разбере тяхното мнение по предлаганата политика.

В. Публикуване

За да се осигури получаване на информация за различните консултативни процеси, които ЕК провежда, ще се използва единен електронен портал (който естествено не може и не трябва да заменя изцяло и други по-традиционни начини за обявяване на началото на консултативни процеси). Този електронен портал ще бъде страницата „Твоят глас в Европа“.

Г. Времеви рамки за участие

ЕК предвижда въвеждането на поне 8 седмици време за събиране на становища

при писмени консултации и поне 20 дена за предизвестие при свикване на работни групи.

Д. Потвърждение за получаване и обратна връзка

Задължението за предоставяне на потвърждение за получаване може да бъде изпълнено с изпращане на индивидуална или колективна електронна поща или посредством качване на мнението на интернет сайта на ЕК за консултации.

След публикуването на „Общите принципи и минималните стандарти“ на няколко пъти тези документи се преразглеждат. Една от целите на „Европейската инициатива  за прозрачност“ е да събере мнения по отношение на процеса на консултация, който ЕК е изработила.
Конкретни мерки за активизиране на гражданското участие в област Ловеч.  Дизайнът на моделите и мерките ще бъде съобразен със спецификата на различните групи, адресирани като носители на гражданска активност, като 
(а) широко гражданско участие във формулирането и мониторинга на общинските политики;

 (б) гражданската активност на младите хора и мобилизиране на младежкото гражданско участие в младежките политики на общината и по други теми; 

(в) подобряване на диалога и участието на бизнес средите; 

(г) други специфични групи.
 Методиката стъпва на резултатите и препоръките от анализа в дейност 1. Представители на целевите групи (граждански, на областно и общинско ниво) ще бъдат включени в изпълнението на самата дейност, чрез което методиката и моделите ще бъдат техен общ продукт. 
 Разработването на моделите ще се направи чрез процес на планиране с участие – чрез поредица от 5 структурирани работни срещи, фасилитирани от експертите по гражданско участие и младежки дейности. В резултат от консултативния процес експертите на Сдружението ще обобщят и ще финализират описанието на методиката и моделите. 
Осъществяване на широк  консултативен процес с участието на представители на целевите групи – институции, НПО, бизнес, младежи от младежките съвети, доброволци.

Първи  етап: Предварително обсъждане на резултатите и пакетите препоръки от Проучването – провеждане на работна среща с 30 участници.

Първи вариант на концепцията за Методика – експерти по Гражд. Образование и Млад. Дейности.

Втори етап: Консултативен процес на съвместно разработване на Методиката с целевите групи

3 полудневни работни срещи за съвместна работа

Ще се изведат и осмислят: целите и взаимните ползи от гражданското участие в управлението; ключовите сфери, в които е наложително участието; възможните форми, методи и начини на обмен на информация, идеи и предложения, форми на консултативен процес между гражданите и институциите и пр. Работните срещи ще се фасилитират от експертите, които ще влязат и в ролята на модератори в групите. В процеса на работа модераторите ще предлагат изходни теми и материали за обсъждане, ще описват основните споделени идеи и ще ги представят пред участниците на следващата работна среща. 
Трети етап:  Финализиране на Методиката и моделите от експертите на основата на приноса на целевите групи. Провеждане на петата полудневна работна среща за приемане на Методиката и моделите за активизиране на гражданското участие и взаимодействието между гражданите и институциите.
  Мерки за активизиране на гражданското участие в област Ловеч, произтичащи от Дейност 1 и Препоръките, направени въз основа на Доклада
1. Мерки за подобряване на обхвата и формите на консултативния процес с гражданите и бизнеса.
Форма на организация – Консултативни тематични съвети и работни групи.
Оказване на въздействие върху местните администрации за въвеждане на добра практика на откритост и прозрачност в работата на общинските съвети чрез прилагане на широк консултативен процес с гражданите в 3-те сфери на въздействие:
· формулиране на политики,
·  изпълнение на политики,
·  мониторинг на политики. 

Този процес да се предхожда чрез улеснен достъп до информация за предстоящи важни за общината теми от значение за бъдещето на гражданите в населеното място.

Това трябва да включва следните форми на информиране: 

· Информационни срещи/информационни дни за публични срещи с гражданите.
· Граждански панели
· Интернет страници
· Материали в медиите
· Позиция по конкретен въпрос
Участие на гражданите в консултативния процес. Съвместно вземане на решения с гражданите и бизнеса.

Ясно формулирани теми, участници – целеви групи и заинтересовани страни.Публикуване на сайта на общината.
Създават се механизми за обратна връзка по подадените мнения. Предвижда се въвеждане на срок за събиране на становища. Прави се  последваща оценка на проведените консултации.
Форми на съвместните действия:публични обсъждания, консултации на местни стратегически документи, граждански панели,  работни групи за сътрудничество и проверка от страна на НПО и бизнеса.
2. Мерки за подобряване на регулацията, процедурите и правилата, които се определят с решения на областен управител и кметовете за обхвата и функционирането на обществените съвети и други консултативни структури.
· Възстановяване или учредяване на работещи обществени съвети в общините на областта. Приемане на годишни планове с фиксирани дати на заседанията и изискване отчетност от кметовете и заместник-кметовете в общините

· Предложения и гласуване на такива за избор на обществен защитник – местен омбудсман, който да отговаря за работата на новосформираните съвети и защитава правата на гражданите на местно ниво.
3.Мерки за прилагане на работещи подходи за активизиране на гражданското участие в областта.

· Осигуряване на пълноценно и улеснено пряко участие на гражданите в работата на комисиите и заседанията на ОС без предварително заявено писмено искане за това.

· Осигуряване на актуална информация и улеснен достъп до нея чрез сайтовете на общините.

· Въвеждане на лично отчитане пред гражданите на Областен управител и кметовете през годината по начина, разписан в Препоръките.

· Публикуване на годишни отчети на общините на сайтовете на същите за минал отчетен период.

· Мобилизиране на ресурси от страна на общинските власти за запазване на младите хора в общините- Създаване на база данни на завършилите средно образование и приети студенти по специалности, синхронизиране на нуждите на местния бизнес  от кадри и осигуряване на работа по специалността след завършване на висшето образование.
· Съдействие при изграждане на Областна младежка група от доброволци  за работа по Бележника/оценка на взаимодействието между граждани и местна власт.

· Провеждане на инициативите Млад кмет и Млад областен управител;

· Организиране и провеждане на Летни младежки стажове в общините.

· Участие на млади хора м работата на комисиите към Общинските съвети.

· Използване на материалната база на читалища и библиотеки по места за стимулиране и създаване на допълнителни връзки между гражданите.

· Привличане на работещи НПО в малките населени места в подкрепа на младежките политики, спорта, туризма, работа с малцинствени групи.
4.Мерки  за осъществяване на гражданския мониторинг върху местните политики за подобряване  изпълнението на тези политики с привличане на НПО и бизнеса. 
· Създаване на коалиции и партньорства между НПО на територията на областта , тъй като голяма част от тях са неефективни, което би им осигурило по-добри възможности за подобряване взаимодействието между гражданите и местната власт.

· Привличане на бизнеса в партньорства с НПО и местната власт чрез участие в консултативни и обществени съвети  като заинтересоване страна, тъй като той оказва косвено влияние върху процесите в обществената среда.

